ওয়েবডেস্ক: ২০১০ সালেই সব নিয়ম মেনে গির্জায় বিয়ে হওয়ার কথা ছিল তাঁদের। কিন্তু নিয়তি অন্য কিছু পরিকল্পনা করে রেখেছিল বিমানকর্মী পলা পোদেস্ট রুইজ আর কার্লো সুফার্দি এলোরিয়াগার বিয়ের। ফলে, ২০১০ সালে চিলি যখন ভূমিকম্পে কেঁপে উঠল, আক্রান্ত হল পলা আর কার্লোর বিয়েও। যে গির্জায় বিয়ে হওয়ার কথা ছিল, ভেঙে গুঁড়িয়ে গেল তা! সেই থেকে আর আনুষ্ঠানিক বিয়েটা হয়ে ওঠেনি তাঁদের। পলা কাগজের বউ হয়েই থেকে গিয়েছেন কার্লোর জীবনে, দু’জনেই মেনে নিয়েছেন সই-সাবুদের আইনি বিয়ে।